
Vispārīgā informācija
Iepirkums tiek veikts saskaņā ar Publisko iepirkumu likumu (turpmāk – PIL), uz tā pamata izdotiem normatīvajiem aktiem un šo nolikumu (turpmāk – Nolikums) Neatliekamās medicīniskās palīdzības dienesta (turpmāk – Dienests / Pasūtītājs) vajadzībām.

1. Iepirkuma identifikācijas numurs
NMPD 2026/28
Pasūtītājs
1.1. Pasūtītāja rekvizīti:
	Neatliekamās medicīniskās palīdzības dienests
	Reģistrācijas Nr.90009029104
	Juridiskā adrese: Laktas iela 8, Rīga, LV-1013
	Tālrunis: +371 67337000
	Bankas rekvizīti:
	Valsts kase
	Kods: TRELLV22
[bookmark: OLE_LINK6][bookmark: OLE_LINK7]	Konts: LV86TREL2290649007000
1.2. Iepirkumu organizē iepirkuma komisija (turpmāk – Komisija), kas izveidota ar Dienesta direktores 2026.gada 9.jūlija rīkojumu Nr. 4-1.1/NMPD/2026/28.
1.3. [bookmark: _Ref276559750]Pasūtītāja kontaktpersona, kura ir tiesīga Iepirkuma gaitā:
1.3.1.  	sniegt organizatorisku informāciju par iepirkumu:
NMPD  Juridiskā departamenta Iepirkumu nodaļas galvenā juriste Jeļena Poplavska-Novikova, tālruņa numurs: +371 67337029, e-pasta adrese: jelena.poplavska@nmpd.gov.lv
1.3.2. sniegt tehniska rakstura informāciju saistībā ar tehniskajā specifikācijā izvirzītajām prasībām:
NMPD Transporta nodrošinājuma departamenta vadītājs Egils Lapiņš, 
tālruņa numurs: +371 67337046, e-pasta adrese: egils.lapins@nmpd.gov.lv

2. Iepirkuma priekšmets
2.1. Transportlīdzekļu mazgāšanas pakalpojuma iegāde (turpmāk – Pakalpojums) Dienesta vajadzībām, saskaņā ar Iepirkumā noteiktajām prasībām.
2.2. Pretendents var iesniegt piedāvājumu par vienu vai vairākām iepirkuma priekšmeta pozīcijām. Pretendents nedrīkst iesniegt piedāvājuma variantus.
2.3. CPV kods: 50112300-6 (Automobiļu mazgāšanas un līdzīgi pakalpojumi).
2.4. Pasūtītājs iegādājas tādu Pakalpojuma apjomu, kāds nepieciešams tā darbības nodrošināšanai. Pasūtītājs negarantē Nolikuma 3.1.punktā norādītās paredzētās līgumcenas sasniegšanu, ja Pasūtītājam zūd nepieciešamība iegādāties Pakalpojumu objektīvu apstākļu vai nepārvaramas varas dēļ, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības.
2.5. Dienestam nepieciešamības gadījumā ir tiesības iegādāties cita veida pakalpojumu, kas atbilst Iepirkuma priekšmetam. Šādā gadījumā piedāvātā cena nevar pārsniegt vidējo tirgus cenu un šādu Pakalpojumu kopējā vērtība līguma darbības laikā nedrīkst pārsniegt 10% no līgumcenas.
2.6. Iepirkuma priekšmets netiek dalīts daļās Publisko iepirkumu likuma izpratnē. 
2.7. Iepirkumam ir 33 pozīcijas. Pakalpojuma līguma slēgšanas tiesības tiks piešķirtas par katru pozīciju atsevišķi, parakstot vispārīgo vienošanos un pakalpojuma līgumu.



3. Vispārīgās vienošanās darbības laiks un izpildes vieta
3.1. Vispārīgās vienošanās darbības termiņš ir 36 (trīsdesmit seši) mēneši no noslēgšanas dienas vai līdz brīdim, kad Pasūtītāja maksājumi par Pakalpojumiem sasniedz līgumcenu 16 736,78 EUR (sešpadsmit tūkstoši septiņi simti trīsdesmit seši euro, 78 centi) bez PVN sasniegšanai, atkarībā, kurš no šiem nosacījumiem iestājas pirmais. 
3.2. Līguma izpildes vieta ir visa Latvijas teritorija.

4. Piedāvājumu iesniegšana un atvēršana
4.1. Piedāvājumu iesniegšanas vieta un laiks: e-konkursu apakšsistēma, https://www.eis.gov.lv/EKEIS/Supplier/Procurement/177654 

5. [bookmark: _Toc59334727][bookmark: _Toc61422130][bookmark: _Toc115057206][bookmark: _Toc115057733][bookmark: _Ref167590090][bookmark: _Toc167615552]Piedāvājuma noformēšana
5.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
5.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
5.1.2. elektroniski aizpildāmos dokumentus elektroniski sagatavojot ārpus e-konkursu  apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem un tajā ietverto informāciju).
5.2. Sagatavojot piedāvājumu, pretendents ievēro, ka:
5.2.1. Veidlapas, tehniskais un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā.
5.2.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, veidlapas, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). 
5.3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti un citi dokumenti, kurus negatavo pats pretendents) var tikt iesniegti citā valodā ar pievienotu pretendenta apliecinātu tulkojumu latviešu valodā. 
5.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
5.5. Iesniedzot piedāvājumu, pretendents pilnībā atzīst visus Nolikumā (t.sk. Nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.
5.6. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.


6. Pretendentu atlases prasības
6.1. Vispārējie nosacījumi pretendenta dalībai iepirkuma procedūrā ir pieejami e-konkursa apakšsistēmā šā iepirkuma sadaļā un tie ir: 
6.1.1. pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem;
6.1.2. [bookmark: _Ref479325912]attiecībā uz pretendentu nav iestājies kāds no PIL 9.panta astotajā daļā noteiktajiem izslēgšanas gadījumiem, tajā skaitā nepastāv tādi apstākļi, kuri pretendentam liegtu piedalīties iepirkuma procedūrā saskaņā ar PIL prasībām, un nepastāv Starptautisko un Latvijas Republikas nacionālo sankciju likuma 11.1pantā noteiktās starptautiskās vai nacionālās sankcijas; 
6.1.3. PIL 9.panta astotās daļā noteiktie izslēgšanas iemesli attiecināmi arī uz PIL 42.panta trešajā daļā minētajām personām.

7. [bookmark: _Ref232952539]Iesniedzamie dokumenti
7.1. Pretendenta pieteikums dalībai iepirkuma procedūrā saskaņā ar e-konkursu apakšsistēmā šīs iepirkuma procedūras sadaļā publicēto veidlapu (1.pielikums). Pieteikumu (atsevišķi vai kopā ar piedāvājumu) paraksta pretendentu pārstāvēt tiesīgā persona.
7.2. Ja pieteikumu vai piedāvājumu paraksta pilnvarota persona, tad e-konkursa apakšsistēmā pievieno pārstāvniecību apliecinošu pilnvaru (oriģinālu vai kopiju).
7.3. Ja pretendents ir reģistrēts ārvalstīs, uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopija, ja šāda reģistrācija ir nepieciešama saskaņā ar normatīvajiem aktiem, kas apliecina, ka pretendents vai piegādātāju apvienības dalībnieki vai persona, uz kuras spējām tā balstās, ir reģistrēti likumā noteiktajos gadījumos un likumā noteiktajā kārtībā. 
Par līguma Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv.
7.4. Apliecinājums par neatkarīgi izstrādātu piedāvājumu saskaņā ar e-konkursu apakšsistēmā šīs iepirkuma procedūras sadaļā publicēto veidlapu (2.pielikums). Apliecinājumu (atsevišķi vai kopā ar piedāvājumu) paraksta pretendentu pārstāvēt tiesīgā persona.
7.5. Ja piedāvājumu iesniedz personu apvienība vai personālsabiedrība, parakstīts dokuments (apliecinājums vai vienošanās), kas apliecina personu apvienības vai personālsabiedrības pilnvarojumu pretendentam iesniegt piedāvājumu, un apliecina katra dalībnieka uzņemtās saistības attiecībā uz dalību līguma izpildē, gadījumā, ja Pasūtītājs izvēlēsies šo piedāvājumu iepirkuma līguma slēgšanai.
7.6. Ja piedāvājumu iesniedz pretendents, kurš balstās uz kādas personas spējām, parakstīts dokuments (apliecinājums vai vienošanās), kas apliecina personas pilnvarojumu pretendentam iesniegt piedāvājumu, spējas vai resursus uz kā balstās pretendents, lai apliecinātu savu atbilstību Nolikumā izvirzītajām prasībām, un apliecina uzņemtās saistības attiecībā uz dalību līguma izpildē, gadījumā, ja Pasūtītājs izvēlēsies šo piedāvājumu iepirkuma slēgšanai.
7.7. Ja pretendents piesaista apakšuzņēmējus, pretendentam, saskaņā ar e-konkursu apakšsistēmā šīs iepirkuma procedūras sadaļā publicēto veidlapu (3.pielikums), jāiesniedz informācija par apakšuzņēmējiem un tiem nododamā pakalpojuma apjomu, ja tā vērtība ir vismaz 10 000 euro.
7.8. Pretendentam jāiesniedz aizpildīts Apliecinājums atbilstoši iepirkuma Nolikuma 5.pielikuma formai, kurā iekļauta informācija atbilstoši Padomes regulas (ES) 2022/576, ar kuru groza Regulu (ES) Nr. 833/2014 5.k.panta 1.punktam.
7.9. [bookmark: _Hlk210378953]Pretendentam jāiesniedz Ārvalstīs reģistrēto personu sarakstu (saskaņā ar Nolikuma 6.pielikumu), norādot pretendentu un tā amatpersonas – personu, kura ir pretendenta valdes vai padomes loceklis; patiesā labuma guvējs; personu, kurai ir izšķirošā ietekme; pārstāvēttiesīgā persona vai prokūrists; vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu/dzimšanas datus un izcelsmes valsti. Minētā informācija iesniedzama arī par apakšuzņēmēju; personu apvienības, personālsabiedrības biedru; un personu, uz kuru iespējām pretendents balstās savas kvalifikācijas apliecināšanai, amatpersonām.
Pretendents ir tiesīgs kopā ar piedāvājumu iesniegt attiecīgo ārvalstu kompetento institūciju oficiālas izziņas, kas apliecina, ka uz iepriekš minētām ārvalstu juridiskām un fiziskām personām neattiecas PIL 42.panta otrās daļas 1., 2., 3., 4. un 11. punktā minētie izslēgšanas nosacījumi.
Aicinām pretendentus ievērot, ka atbilstoši PIL 41. panta trešajai daļai, ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms piedāvājuma iesniegšanas dienas (ja izziņas vai dokumenta izdevējs nav norādījis īsāku tā derīguma termiņu).
7.10. Tehniskais piedāvājums atbilstoši piedāvājuma formai 
7.10.1. Pretendents iesniedz Tehnisko piedāvājumu atbilstoši e-konkursu apakšsistēmā šīs iepirkuma procedūras sadaļā publicētajai veidlapai (7.pielikums), aizpildot attiecīgos laukus, tādejādi apliecinot sava piedāvājuma atbilstību Tehniskajā specifikācijā (4.pielikums) noteiktajām prasībām.
7.10.2. E-konkursu apakšsistēmā šīs iepirkuma procedūras sadaļā pretendenta ievadītajai informācijai ir jāsakrīt ar Tehniskajā piedāvājumā norādīto informāciju. Ja Tehniskajā piedāvājumā un e-konkursa apakšsistēmas prasību pozīcijās tiks norādīta pretrunīga informācija, Komisija to uzskatīs par piedāvājuma variantiem un izslēgs pretendentu no turpmākas dalības Iepirkumā, jo saskaņā ar Nolikuma 2.2.punktu, piedāvājuma variantus nav atļauts iesniegt. 

7.11. Finanšu piedāvājums atbilstoši piedāvājuma formai.
7.11.1. Pretendents iesniedz Finanšu piedāvājumu (8.pielikums) atbilstoši e-konkursu apakšsistēmā šī Iepirkuma sadaļā publicētajai veidlapai, aizpildot atbilstošās Finanšu piedāvājuma MS Excel šūnas kolonnas ailes. Pretendents, sagatavojot Finanšu piedāvājumu, nedrīkst veikt izmaiņas minētās veidlapas struktūrā, t.sk. dzēst vai pievienot kolonnas, dzēst vai izmainīt rindās vai kolonnās iestrādātās aprēķinu formulas. 
7.11.2. E-konkursu apakšsistēmā šī Iepirkuma sadaļā, pretendenta ievadītajai informācijai ir jāsakrīt ar Finanšu piedāvājumā norādīto informāciju. Ja Finanšu piedāvājumā un e-konkursa apakšsistēmas prasību pozīcijās tiks norādīta pretrunīga informācija, Komisija to uzskatīs par piedāvājuma variantiem un izslēgs pretendentu no turpmākas dalības Iepirkumā, jo saskaņā ar Nolikuma 2.2.punktu piedāvājuma variantus nav atļauts iesniegt.
7.11.3. Cenas jānorāda Euro valūtā (EUR), 1 (vienas) vienības cenu noapaļojot līdz 2 (divām) zīmēm aiz komata, iekļaujot visus nodokļus, nodevas un nepieciešamās administratīvās izmaksas un nodokļus (izņemot PVN), tai skaitā transporta izdevumus. 
7.11.4. Pretendentam, sagatavojot un iesniedzot piedāvājumu, jāņem vērā visi iespējamie sadārdzinājumi un jānosaka cena, par kādu tiks sniegts Pakalpojums un tiks piegādāts Inventārs visā līguma darbības laikā.

8. Piedāvājumu vērtēšanas kārtība
8.1. Komisija atlasa pretendentus (piedāvājumus) vairākos posmos, katrā nākamajā vērtējot tikai tos pretendentus, kuri nav noraidīti iepriekšējā posmā, saskaņā ar izvirzītajām t.sk. noformējuma prasībām, kas var ietekmēt piedāvājuma būtību vai tā tiesiski saistošo raksturu pretendentam, kvalifikācijas prasībām, pārbauda piedāvājumu atbilstību Nolikumā un Tehniskajā specifikācijā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.
8.2. Piedāvājuma noformējuma pārbaude – Komisija pārbaudīs, vai piedāvājums noformēts atbilstoši Nolikuma 5.punktā noteiktajām noformējuma un iesniegšanas prasībām, kā arī pārbaudīs, vai piedāvājumā ir iekļauti visi Nolikuma 7.punktā noteiktie dokumenti.
8.3. Piedāvājuma atbilstības pretendentu atlases prasībām vērtēšana – Komisija vērtēs pretendentu atlases dokumentus saskaņā ar Nolikuma 6.1.1. un 7.punktu, lai pārliecinātos, vai pretendents atbilst Nolikumā noteiktajām pretendentu atlases prasībām.
8.4. Tehniskā piedāvājuma vērtēšana - Komisija vērtēs pretendenta iesniegtā Tehniskā piedāvājuma atbilstību katrai no Nolikuma 4.pielikumā „Tehniskā specifikācija” definētajām prasībām. Komisija bez tālākas izskatīšanas noraidīs to pretendentu piedāvājumus, kas neatbildīs Tehniskās specifikācijas prasībām;
8.5. Finanšu piedāvājuma vērtēšana. Komisija pārbaudīs pretendentu iesniegto Finanšu piedāvājumu atbilstību Nolikuma 7.11.apakšpunkta prasībām, kā arī pārbaudīs, vai pretendentu Finanšu piedāvājumos nav aritmētisko kļūdu. Konstatējot aritmētiskās kļūdas, Komisija tās labos un turpinās piedāvājuma vērtēšanu atbilstoši PIL 41.panta devītās daļas noteikumiem.
8.6. No visiem prasībām atbilstošajiem piedāvājumiem par Konkursa uzvarētāju katrā pozīcijā Komisija atzīs pretendentu, kurš atbilst izvirzītajām atlases prasībām, kura iesniegtais tehniskais piedāvājums atbilst izvirzītajām tehniskās specifikācijas prasībām un kurš iesniedzis saimnieciski visizdevīgāko piedāvājumu.
8.7. Par saimnieciski visizdevīgāko piedāvājumu Konkursā komisija atzīst to piedāvājumu, kas ieguvis vislielāko kopējo punktu skaitu atbilstoši Nolikumā noteiktajiem vērtēšanas kritērijiem. Maksimālais punktu skaits ir 100. 
8.8. Punkti tiks piešķirti balstoties uz pretendenta sniegto informāciju iesniegtajos dokumentos, tehniskajā un finanšu piedāvājumā. Piedāvājumu vērtēšanu katrs Komisijas loceklis veic individuāli pēc visiem Konkursa procedūras dokumentos norādītajiem vērtēšanas kritērijiem. Vērtēšanā katrs kritērijs tiks vērtēts ar precizitāti līdz simtdaļām, t.i. divas zīmes aiz komata.
8.9. Tiek noteikti šādi saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:
1.tabula
	Nr. p.k.
	Vērtēšanas kritēriji
	Maksimālais iespējamais punktu skaits

	1.
	Finanšu piedāvājuma vērtējums (C)
	85

	2.
	Pakalpojuma sniegšanas atrašanās vieta[footnoteRef:1] (P) [1:  katrā Konkursa pozīcijā Pretendents norāda attālumu no NMP punkta līdz tuvākajai viņa pārstāvētajai pakalpojuma sniegšanas vietai, ko nosaka kā tuvāko iespējamo maršruta attālumu braucot pa koplietošanas ceļiem saskaņā ar ceļu satiksmes noteikumiem. Ja, pārbaudot Pretendentu norādītos attālumus, Komisija konstatēs atšķirīgu attālumu no Pretendenta piedāvājumā norādītā, Komisija vērtēšanai izmantos attālumu, kas norādīts braucot virzienā no NMP punkta uz pakalpojuma sniegšanas vietu. Attālumu noteikšanai iepirkuma Komisija izmantos interneta vietnes „Google” sadaļas „Maps” piedāvāto rīku „Norādes” automašīnām, ievadot NMP punkta adresi un attiecīgā Pretendenta pakalpojuma sniegšanas vietas adresi. Nepieciešamības gadījumā Komisija izmantos Pretendenta interneta vietnē vai citās interneta vietnēs ievietotās kartes, lai noteiktu precīzu pakalpojuma sniegšanas atrašanās vietu.] 

	10

	3.
	Pakalpojuma sniegšanas darba laiks[footnoteRef:2] (L) [2:  Atbilstoši Tehniskajā piedāvājumā norādītajam minimālajam pakalpojuma sniegšanas vietas darba laikam, Pretendentam jānodrošina darba laiks vismaz 12 stundas diennaktī, 7 dienas nedēļā, kā arī svētku dienās.] 

	5

	KOPĀ (S):
	100


8.9.1. Vērtējums kritērijam “Finanšu piedāvājuma vērtējums (C)” tiks noteikts, izmantojot šādu formulu:

Cmin - viszemākā piedāvātā pakalpojuma cena, EUR bez PVN;
Cpied – Pretendenta piedāvātā pakalpojuma cena, EUR bez PVN;
NC – kritērija maksimālais punktu skaits, kas norādīts 1.tabulā.

8.9.2. Vērtējums kritērijam “Pakalpojuma sniegšanas atrašanās vieta (P)” vērtējuma punktu skaitu nosaka šādi:
2.tabula
	Attālums līdz pakalpojuma sniegšanas vietai, km
	Piešķirto punktu skaits

	<=3.0
	10

	>3.0<=5.0
	5

	>5.0<=10.0
	2



8.9.2 Kritērija “Pakalpojuma sniegšanas darba laiks (L)” vērtējuma punktu skaitu nosaka šādi:
3.tabula
	Pakalpojuma sniegšanas darba laiks (stundas diennaktī)
	Piešķirto punktu skaits

	Līdz 12 stundām (neieskaitot)
	Neatbilst prasībām

	No 12 (ieskaitot) līdz 16 stundām (neieskaitot)
	0

	No 16 (ieskaitot) līdz 20 stundām (neieskaitot)
	2

	No 20 (ieskaitot) līdz 24 stundām (ieskaitot)
	5



8.10. Komisija izvēlēsies ne vairāk kā 3 (trīs) saimnieciski izdevīgākos piedāvājumus katrā pozīcijā: vislielākais punktu skaits – Pretendents Nr.1, nākamais lielākais punktu skaits – Pretendents Nr.2, nākamais lielākais punktu skaits – Pretendents Nr.3. 
8.11. Gadījumā, ja vairāki Pretendenti atbilstoši Nolikuma prasībām ieguvuši vienādu punktu skaitu, Komisija izvēlas to pretendentu, kurš kritērijā “P” ieguvis lielāko punktu skaitu. Ja arī šādā gadījumā būs vienāds vērtējums, Komisija izvēlēsies to pretendentu, kurš kritērijā “C” būs ieguvis lielāko punktu skaitu. Gadījumā, ja joprojām būs vairāki pretendenti, kas ieguvuši vienādu punktu skaitu, Komisija veiks izlozi. Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
8.12. Komisija, ņemot vērā kopējās vērtēšanas rezultātus, pieņem lēmumu slēgt līgumu vai izbeigt Iepirkumu, neizvēloties nevienu piedāvājumu, ja nevienā pozīcijā nav iesniegts neviens Nolikumam atbilstošs piedāvājums vai ir cits pamatots iemesls Iepirkuma pārtraukšanai. 
8.13. Komisija par pretendentu, kuram būtu piešķiramas līguma slēgšanas tiesības, atbilstoši PIL 9.panta devītajai daļai pārbaudīs, vai uz pretendentu, personālsabiedrības biedru, ja pretendents ir personālsabiedrība, vai personām uz kuras iespējām pretendents balstās, nav attiecināmi PIL 9.panta astotajā daļā minētie izslēgšanas noteikumi, atkarībā no pārbaudes rezultātiem, Komisija rīkosies saskaņā ar PIL 9.pantu. 
8.14. Ja izraudzītais pretendents neiesniegs šajā Nolikuma nodaļā un PIL norādītos dokumentus Komisijas norādītajā termiņā, Komisija to izslēgs no dalības Iepirkumā un par pretendentu, kuram būtu piešķiramas līguma slēgšanas tiesības, izvēlas nākamo pretendentu, kura Finanšu piedāvājums ir ar zemāko cenu atbilstoši Nolikuma kritērijiem un pārbaudīs Nolikuma 8.12.punktā minēto informāciju.
8.15. Komisija pārbaudīs vai uz pretendentu, kuram būtu piešķiramas līguma slēgšanas tiesības, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Pārbaudi veiks atbilstoši Starptautisko un Latvijas Republikas nacionālo sankciju likuma 11.1pantam. Atkarībā no pārbaudes rezultātiem Komisijai ir tiesības pretendentu izslēgt no dalības līguma slēgšanas tiesību piešķiršanas procedūrā.
8.16. Komisija par pretendentu, kuram būtu piešķiramas līguma slēgšanas tiesības, pārbaudīs, vai uz pretendentu nav attiecināmi PIL 42.panta otrās daļas 10.punkta izslēgšanas gadījumi, ko Komisija iegūs Iepirkumu uzraudzības biroja Publikāciju vadības sistēmas līgumu reģistrā (PIL 60.1 pants) un konstatācijas gadījumā, rīkojas, kā noteikts PIL 43.pantā.

9. Komisijas tiesības:
9.1. pārtraukt Iepirkumu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem; 
9.2. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu vērtēšanai un salīdzināšanai; 
9.3. lemt par piedāvājuma noformējuma atbilstību Nolikumā minētajām prasībām; 
9.4. labot aritmētiskās kļūdas pretendentu finanšu piedāvājumos; 
9.5. pieprasīt pretendentam uzrādīt dokumenta oriģinālu vai notariāli apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu; 
9.6. pieaicināt ekspertu pretendentu atlasē, piedāvājumu atbilstības pārbaudē un vērtēšanā; 
9.7. izvēlēties nākamo piedāvājumu, kurš būs saimnieciski izdevīgākais, ja izraudzītais pretendents atsakās slēgt iepirkuma līgumu ar Pasūtītāju;
9.8. veikt citas darbības, kas izriet no šī nolikuma un iepirkuma procesu reglamentējošiem normatīvajiem aktiem; 
9.9. izvērtēt vai piedāvājums nav nepamatoti lēts, saskaņā ar PIL 53.pantā noteikto.

10. [bookmark: _Toc59334740][bookmark: _Toc61422150][bookmark: _Toc115057222][bookmark: _Toc115057748][bookmark: _Toc167615570]Komisijas pienākumi:
10.1. nodrošināt Iepirkuma norisi un dokumentēšanu;
10.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
10.3. pēc ieinteresēto personu pieprasījuma, normatīvajos aktos noteiktajā kārtībā sniegt informāciju par Nolikumu;
10.4. [bookmark: _Toc59334741][bookmark: _Toc61422151]vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par Iepirkuma izbeigšanu, neizvēloties nevienu piedāvājumu;
10.5. izbeigt iepirkumu bez rezultāta, ja iesniegtie piedāvājumi neatbilst nolikuma prasībām vai vispār nav iesniegti piedāvājumi;
10.6. Piedāvājumu atbilstības pārbaudi un izvēli veikt ievērojot PIL 41.pantā noteikto.

11. Pretendenta tiesības:
11.1. apvienoties personu apvienībā ar citiem pretendentiem un iesniegt vienu kopēju piedāvājumu;
11.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
11.3. pēc Nolikuma 4.1.punktā norādītā termiņa beigām nevienu pretendenta kvalifikācijas dokumentu vai piedāvājumu labot vai papildināt nedrīkst;
11.4. piedalīties piedāvājumu atvēršanas sanāksmē;
11.5. izmantot citas PIL noteiktās tiesības.

12. [bookmark: _Toc59334743][bookmark: _Toc61422153]Pretendenta pienākumi:
12.1. sagatavot piedāvājumu atbilstoši Nolikuma prasībām;
12.2. sniegt patiesu informāciju;
12.3. sniegt atbildes uz Komisijas pieprasījumiem par papildu informāciju, kas nepieciešama piedāvājumu pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai;
12.4. pretendentam, kuram atbilstoši izraudzītajam piedāvājuma izvēles kritērijam ir piešķirtas līguma slēgšanas tiesības, ir pienākums noslēgt līgumu saskaņā ar Nolikumam pievienoto līguma projektu, pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi līguma noslēgšanai. Iepirkuma uzvarētāja atteikšanās noslēgt līgumu vai parakstīta līguma eksemplāra nepiegādāšana Pasūtītājam 5 (piecu) darba dienu laikā, tiks uzskatīta par pretendenta piedāvājuma atsaukšanu;
12.5. segt visas izmaksas, kas saistītas ar piedāvājumu sagatavošanu un iesniegšanu.

13. VISPĀRĪGĀ VIENOŠANAS 
13.1.	Iepirkumam noslēdzoties ar rezultātu, Vispārīgās vienošanās slēgšanas tiesības tiks piešķirtas tikai tiem pretendentiem, kuri būs iesnieguši šā Iepirkuma Nolikuma visām prasībām atbilstošu piedāvājumu un attiecīgajā pozīcijā būs trīs saimnieciski visizdevīgākie.
13.2.	Iepirkuma rezultātā, ar uzvarētājiem tiks noslēgta Vispārīgā vienošanās un iepirkuma līgumi. Vispārīgā vienošanās tiek noslēgta saskaņā ar Iepirkumā iesniegto pretendenta piedāvājumu, šā Iepirkuma Nolikumā izvirzītajiem noteikumiem un Iepirkumā paredzamo līgumcenu. 
13.3.	Pretendentam, kurš izraudzīts par Iepirkuma uzvarētāju attiecīgajā pozīcijā, 5 (piecu) darba dienu laikā pēc Vispārīgās vienošanās vai iepirkuma līguma nosūtīšanas dienas pretendentam, jānoslēdz Vispārīgā vienošanās un iepirkuma līgums ar Pasūtītāju. Ja Konkursa uzvarētājs neparaksta Vispārīgo vienošanos vai iepirkuma līgumu 5 (piecu) darba dienu laikā, tādā gadījumā, minētie faktiskie apstākļi tiek uzskatīti par pretendenta atteikumu slēgt Vispārīgo vienošanos vai iepirkuma līgumu.
13.4.	Ja pretendents, kuram piešķirtas Vispārīgās vienošanās un iepirkuma līguma slēgšanas tiesības, atsakās slēgt vispārīgo vienošanos un/vai iepirkuma līgumu ar Pasūtītāju, Komisija ir tiesīga pieņemt lēmumu Vispārīgās vienošanās un iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu attiecīgajā pozīcijā, vai pārtraukt Iepirkumu attiecīgajā pozīcijā, neizvēloties nevienu piedāvājumu. Ja attiecīgajā pozīcijā pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, bet tas atsakās slēgt Vispārīgo vienošanos un/vai iepirkuma līgumu, Komisija pieņem lēmumu neizvēlēties nevienu piedāvājumu attiecīgajā pozīcijā. 

14. Cita informācija
Nolikuma pielikumi, kas ir neatņemamas Iepirkuma sastāvdaļas:
1.pielikums – Pieteikums dalībai Iepirkumā;
2.pielikums – Apliecinājums par neatkarīgi izstrādātu piedāvājumu;
3.pielikums – Informācija par apakšuzņēmējiem;
4.pielikums – Tehniskā specifikācija;
5.pielikums – Apliecinājums atbilstoši Regulai;
6.pielikums – Ārvalstīs reģistrēto personu sarakstu;
7.pielikums – Tehniskais piedāvājums;
8.pielikums – Finanšu piedāvājums.


